section_heading: Gospodar Carstva
paragraph_text: Posljednji veliki rat i velika pobjeda Aecija prije sukoba s Hunima postaje novi franački rat u kojem su 448. godine Franci ponovno pobijeđeni i odbačeni preko Rajne. Tri godine poslije Atila počinje svoj napad na Galiju u kojoj od poznatijih barbarskih naroda žive Burgundi i Vizigoti. Odgovor na taj napad bit će savez Carstva i Vizigota čije će zajedničke vojne snage u bitki na Katalaunskom polju 20. rujna 451. pobijediti Hune. Nakon što su bili pobijeđeni sljedeću godinu po prvi i zadnji put Atila napada Italiju kako bi se osvetio svom bivšem prijatelju. Pobjednički vojni pohod Atila će zaustaviti tek nakon pustošenja po cijeloj sjevernoj Italiji nakon pregovora s papom kod rijeke Po.